Det kan være lidt af en udfordring at have det uforudsigelige job som live-reporter på en tv-station.

Det måtte TV 2's reporter Lisbeth Davidsen da også sande, da hun stod og rapporterede fra Dronning Louises Bro i København, hvor fundet af en gammel håndgranat havde afspærret det københavnske knudepunkt.

Men i slutningen af Lisbeth Davidsens direkte indslag i TV 2 Nyhederne klokken 18 blev hun pludselig overrasket af en ung beundrer, der kom gående forbi kameraet. Den unge mand valgte nemlig at kysse Lisbeth Davidsen på kinden, inden han køligt gik ud af billedet igen.

Det uventede kompliment fik da også den ellers rutinerede TV 2-reporter til at rødme for en stund, inden hun afsluttede sit indslag fra broen for at stille om til en storsmilende Divya Das, der havde svært ved at skjule sin begejstring over kysset på Dronning Louises Bro.

SE LISBETH DAVIDSEN FÅ ET KYS I TV-KLIPPET I TOPPEN AF ARTIKLEN